З А П И С Н И К

Са VII седнице Изборне комисије општине Бабушница, одржане 05.10.2026. године у сали II општине Бабушница, са почетком у 12:00 часова 

Присутни су: Миона Златановић Крстић - председник Изборне комисије, Никола Митић - заменик председника Изборне комисије, Саша Николић, Игор Тодоровић, Игор Костић, Милан Јовановић - чланови Изборне комисије у сталном саставу, Санела Станојевић, Дејан Станчић, Сања Манчић - заменици члана Изборне комисије, Марија Банковић Миленовић, Ивица Петровић, Ранко Јанковић - члан Изборне комисије у проширеном саставу, Ивана Радовановић, секретар Изборне комисије и Иван Димитријевић, заменик секретара Изборне комисије.
Одсутних нема. 

Седницу је отворила председник Изборне комисије општине Бабушница, Миона Златановић Крстић и навела да је за данас, 05.10.2026.године заказана VII седница Изборне комисије општине Бабушница у овом сазиву.
Након тога, председник Изборне комисије општине Бабушница, Миона Златановић Крстић је констатовала да постоји кворум за рад и пуноважно одлучивање.
За данашњу седницу предложен следећи 
Д Н Е В Н И  Р Е Д
1. Записник са седнице одржане дана 29.09.2026.године
2. Предлог Решења о именовању члана и заменика члана Изборне комисије општине Бабушница у проширеном саставу за Коалицију Европска Србија, ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ).
3. Разно
Прешло се на усвајање Дневног реда.
Пре гласања, Ранко Јанковић - члан Изборне комисије у проширеном саставу је рекао да материјал за седницу треба достављати раније, предложио да се сачини тонски запис седнице и затражио Пословник о раду Изборне комисије.

Председница Изборне комисије Миона Златановић Крстић је одговорила да због кратких рокова није могуће да се раније доставља материјал и да снимање седница није предвиђено Пословником.
Секретар Изборне комисије Ивана Радовановић је рекла да ће Пословник о раду добити после седнице.
Након тога, прешло се на усвајање Дневног реда.
По завршеном гласању, председник Изборне комисије општине Бабушница, Миона Златановић Крстић је констатовала да је Дневни ред усвојен једногласно.
Прешло се на рад по тачкама Дневног реда.

1. Записник са седнице одржане дана 29.09.2026.године

Председник Изборне комисије општине Бабушница, Миона Златановић Крстић је навела да су присутни Записник са седнице одржане дана 29.09.2026.године добили у материјалу и питала да ли неко има примедбе на Записник. 

Пошто примедби на Записник није било, стављен је на гласање Записник са VI седнице Изборне комисије општине Бабушница.
По завршеном гласању, председник Изборне комисије општине Бабушница, Миона Златановић Крстић је констатовала да је Записник са VI седнице усвојен са 8 гласова „ЗА“, без гласова „ПРОТИВ“ и са 1 „УЗДРЖАНИМ“. 

Прешло се на другу тачку Дневног реда.

2. Предлог Решења о именовању члана и заменика члана Изборне комисије општине Бабушница у проширеном саставу за Коалицију Европска Србија, ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ)
Предлог Решења о именовању члана и заменика члана Изборне комисије општине Бабушница у проширеном саставу за Коалицију Европска Србија, ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ) образложила је председник Изборне комисије општине Бабушница Миона Златановић Крстић.
Отворила је дискусију поводом друге тачке Дневног реда и питала да ли неко жели реч.
Пошто се нико није јавио за реч, затворила је дискусију и ставила на гласање трећу тачку Дневног реда Предлог Решења о именовању члана и заменика члана Изборне комисије општине Бабушница у проширеном саставу за Коалицију Европска Србија, ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ). 
По завршеном гласању, председник Изборне комисије општине Бабушница, Миона Златановић Крстић је констатовала да је друга тачка Дневног реда Решење о именовању члана и заменика члана Изборне комисије општине Бабушница у проширеном саставу за Коалицију Европска Србија, ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ) усвојена једногласно.
Прешло се на трећу тачку Дневног реда. 

3. Разно 
Под тачком Разно, члан Изборне комисије Ранко Јанковић је предложио да се убудуће не одржавају телефонске седнице, јер су злоупотребљаване приликом одржавања избора 2023.године, када је на телефонској седници усвојен Збирни извештај о резултатима гласања на изборима за народне посланике и када је седницу водио тадашњи секретар Изборне комисије. 
Седница је завршена у 14:20 часова.
             СЕКРЕТАР,                                                                                  ПРЕДСЕДНИК,
       Ивана Радовановић                                                                    Миона Златановић Крстић

